หุ้น mai ดาวเด่น! ราคาเดือนม.ค.พุ่งแรง
เมื่อเดือนมกราคม 2562 ที่ผ่านมา ภาพรวมหลักทรัพย์ในตลาด เอ็ม เอ ไอ (mai) กลับมาฟื้นตัวอีกครั้ง โดยดัชนี mai ปรับตัวตลอดทั้งเดือนพุ่งกว่า 24 จุด หรือขึ้นไป 6.74%  (วัดจากข้อมูล ณ วันที่ 28 ธ.ค. 2561 ปิด 356.44 จุด ขณะที่วันที่ 31 ม.ค. 2562 ปิด 380.45 จุด)
17 ก.พ. 2562

เส้นทางนักลงทุน
เมื่อเดือนมกราคม 2562 ที่ผ่านมา ภาพรวมหลักทรัพย์ในตลาด เอ็ม เอ ไอ (mai) กลับมาฟื้นตัวอีกครั้ง โดยดัชนี mai ปรับตัวตลอดทั้งเดือนพุ่งกว่า 24 จุด หรือขึ้นไป 6.74%  (วัดจากข้อมูล ณ วันที่ 28 ธ.ค. 2561 ปิด 356.44 จุด ขณะที่วันที่ 31 ม.ค. 2562 ปิด 380.45 จุด)
ทั้งนี้จากการฟื้นตัวขึ้นของดัชนี mai เป็นผลจากการกลับเข้ามาเก็งกำไรในหุ้นรายตัวเป็นหลัก หลังจากราคาหุ้นลงไปต่ำจนเข้าเขต Oversold กันทั่วหน้าช่วงก่อนหน้า  ประกอบกับภาวะตลาดที่กลับมาเป็นไปในทิศทางบวกนั่นเอง
ดังนั้นทำให้ราคาหุ้นหลายตัวปรับตัวขึ้นไปกว่า 15% อาทิ MPG, DCORP, ACAP, YUASA, IRCP, GCAP, TAPAC, TSE, AU, KOOL, SMART, PPM, SPA, TACC, FSMART, ECF, ETE, KCM, ICN, PPS, PHOL, SISB, PICO, ZIGA, UKEM, ADB, AGE, LIT, CHAYO, TVT, ABICO, VCOM, FVC, ITEL, COMAN  และ UEC เป็นต้น
สำหรับราคาหุ้นที่ปรับตัวขึ้นร้อนแรงช่วงเดือนมกราคม 5 อันดับแรก อย่าง บริษัท เอ็มพีจี คอร์ปอเรชั่น จำกัด (มหาชน) หรือ MPG โดยราคาปิด ณ วันที่ 28 ธ.ค. 2561 ที่ระดับ 0.15 บาท ขณะที่ราคา ปิด ณ วันที่ 31 ม.ค. 2562 ที่ระดับ 0.33 บาท บวกไป 0.18 บาท หรือขึ้นไป 120% เป็นการปรับตัวขึ้นจากสัญญาณเทคนิคที่เป็นขาขึ้น รวมถึงมีการซื้อขายหุ้นจากผู้บริหารหลังจากมีการเปลี่ยนแปลงในการถือครองหุ้น
บริษัท ดีมีเตอร์ คอร์ปอเรชั่น จำกัด (มหาชน) หรือ DCORP โดยราคาปิด ณ วันที่ 28 ธ.ค. 2561 ที่ระดับ 0.50 บาท ขณะที่ราคาปิด ณ วันที่ 31 ม.ค. 2562 ที่ระดับ 0.92 บาท บวกไป 0.42 บาท หรือขึ้นไป 84% เป็นการเข้าเก็งกำไรหลังจากบริษัทตัดสินใจยุติในโครงการเดอะมาร์เวลเอ็กซ์พีเรียนซ์ไทยแลนด์ : ธีมเอ็นเตอร์เทนเมนท์ แอ็ทแทรคชั่น ในวันที่ 29 ม.ค. 2562  ได้ประสบปัญหาขาดสภาพคล่องทางการเงิน และการดำเนินโครงการที่ไม่เป็นไปตามแผนการ ซึ่งทำให้จำกัดผลกระทบในทางลบต่อบริษัท
บริษัท เอเชีย แคปปิตอล กรุ๊ป จำกัด (มหาชน) หรือ ACAP โดยราคาปิด ณ วันที่ 28 ธ.ค. 2561 ที่ระดับ 2.74 บาท ขณะที่ราคาปิด ณ วันที่ 31 ม.ค. 2562 ที่ระดับ 4.52 บาท บวกไป 1.78 บาท หรือขึ้นไป 64.96% รับอานิสงส์หลังจากบอร์ดให้สิทธิ์ผู้ถือหุ้นของบริษัทจองซื้อหุ้นสามัญเพิ่มทุนของบมจ.โกลบอล เซอร์วิส เซ็นเตอร์ (GSC) ซึ่งเป็นบริษัทย่อย ที่เตรียมจะเสนอขายหุ้นให้กับประชาชนทั่วไปครั้งแรก (IPO) โดยผู้ถือหุ้นของบริษัทมีสิทธิจองซื้อหุ้นสามัญเพิ่มทุนของ GSC ในอัตราส่วน 12 หุ้นสามัญต่อ 1 หุ้นสามัญเพิ่มทุนของ GSC ในราคาเดียวกันกับที่จะเสนอขายต่อประชาชน
บริษัท ยัวซ่าแบตเตอรี่ ประเทศไทย จำกัด (มหาชน) หรือ YUASA โดยราคาปิด ณ วันที่ 28 ธ.ค. 2561 ที่ระดับ 9.80 บาท ขณะที่ราคาปิด ณ วันที่ 31 ม.ค. 2562 ที่ระดับ 15.90 บาท บวกไป 6.10 บาท หรือขึ้นไป 62.24% เป็นการเข้าเก็งกำไรตามสัญญาณเทคนิคที่เป็นขาขึ้น
บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) หรือ IRCP โดยราคาปิด ณ วันที่ 28 ธ.ค. 2561 ที่ระดับ 0.55 บาท ขณะที่ราคาปิด ณ วันที่ 31 ม.ค. 2562 ที่ระดับ 0.84 บาท บวกไป 0.29 บาท หรือขึ้นไป 52.73% มีแรงซื้อเข้ามาจากสัญญาณเทคนิคปรับตัวขึ้น
ส่วนรายละเอียดตัวเลขของราคาหุ้นส่วนที่เหลือดูได้จากตารางประกอบ
จากข้อมูลราคาหุ้นที่นำเสนอสะท้อนให้เห็นว่าเมื่อภาวะตลาดสดใสขึ้นหุ้นขนาดเล็กอย่างกลุ่ม mai ก็ย่อมปรับตัวขึ้นด้วยเช่นกัน
แต่ถึงอย่างไรการเข้าเก็งกำไรหุ้นกลุ่ม mai ควรดูจังหวะ และควรเข้าอย่างระมัดระวัง เพราะบางตัวแรงในระยะสั้นด้วยการขึ้นแบบไม่มีเหตุผล !!!
…
